
OSNOVNI SUD U BIJELJINI po sudiji Ćosić Medihi, u izvršnom postupku tražioca izvršenja Đokić Goran iz Zvornika zastupan po punomoćniku Jovanu D. Gotovcu, advokatu iz Zvornika, protiv izvršenika Bratić Dalibor iz Bijeljine ul. Kojčinovac br. 3 i Bratić Sretka iz Bijeljine ul. Kojčinovac br. 4, donio je dana  24.12.2025.godine  slijedeći:


Z A K LJ U Č A K   O   P R O D A J I

	Rješenjem  Osnovnog suda u Bijeljini broj  80 0 I 120427 25 I 5 od 21.01.2025.godine, dopušteno je izvršenje protiv izvršenika Bratić Dalibor iz Bijeljine ul. Kojčinovac br. 3 i Bratić Sretka iz Bijeljine ul. Kojčinovac br. 4, radi namirenja duga tražioca izvršenja prodajom pokretnih stvari izvršenika.
      Dana 12.12.2025.godine, zaplijenjene su i popisane sljedeće pokretne stvari   izvršenika Bratić Dalibora. 

1.Određuje se prva prodaja pokretnih stvari  izvršenika Bratić Dalibora.  

	Red.br.
	Opis popisanih stvari
	Kom
	    Vrijednost

	1. 
	Ugaona sećija braon boje dimenzija 250x160cm
	1
	500,00 KM

	2.
	Komoda puno drvo sa tri (3) latice i troja vrata dimenzije 145x95cm
	1
	200,00 KM

	3.
	Električni šporet bijele boje marke ''VOX''
	1
	200,00KM



 i to putem usmenog javnog nadmetanja na dan 21.01.2026.godine  u 10,00 časova,  a koje će se  održati u zgradi Osnovnog suda u Bijeljini, soba broj 2-A.

1. Utvrđuje se da je vrijednost pokretnih stvari iz tačke 1., 2. i 3. ovog zaključka   u iznosu od  900,00 KM.

1. Najniža prihvatljiva ponuda po kojoj se predmetne stvari mogu prodati jeste 1/2 utvrđene vrijednosti, po jednoj stvari. 

1. Ponuđač s najvećom ponudom dužan je platiti cijenu odmah nakon objavljivanja rezultata ročišta za prodaju . Ako to ne učini, drugi ponuđač će biti proglašen kupcem i bit će dužan platiti cijenu koju je ponudio i tako redom.

1. Ročište za prodaju održava se pred sudskim izvršiocem,  koji je dužan da kupcu s momentom isplate, tj.   izvršenog  pologa   kupoprodajne cijene  preda u posjed  stvar koja je bila predmet prodaje,  zajedno sa kopijom  zapisnika sa ročišta za prodaje u kojem će ta  činjenica biti konstatovana i potvrđena kupčevim potpisom. 






1. U slučaju da nijedan ponuđač ne plati cijenu, Sud će, na zahtjev jedne od stranaka, objaviti da ročište za prodaju nije uspjelo, a stranka može, u smislu odredbe člana 131. stav 3. Zakona o izvršnom postupku (“Službeni glasnik Republike Srpske“ br.59/03,85/03 i 64/05), u roku od osam dana tražiti zakazivanje novog ročišta. 


1. Ukoliko nijedna stranka ne predloži održavanje novog ročišta za prodaju u roku iz tačke 5. ovog zaključka ili ako se stvari ne uspiju prodati na drugom ročištu, Sud će, u smislu stava 5. navedenog člana, postupak obustaviti.

1. Ovaj zaključak o prodaji objavit će se na oglasnoj tabli Suda, a tražilac izvršenja ga može objaviti i u javnim glasilima, o svome trošku.	 
		                                                                                                   


                                                                                     Sudija                                                                                                        						                                                                                        Ćosić Mediha
Pouka o pravnom lijeku:
Protiv ovog zaključka nije dopušten pravni lijek. 


